Сайтиев, Адам Хамидович Цунна 11 кхаьчча цуьнан да машенахь велира. Цуьна нена дизи шашх виъ кӀант, кхо йоӀ хьалакхиаян. 1996 шарахь иза Красноярске дӀавахара. 1997 шарахь иза 69 кг кхаччалц йозаллин категорехь Российн чемпион хилира. Цу шарахь иза Российн вовшахтоьхна тобана юкъаязвира. 1998 шарахь цо толам беккхира Иван Ярыгинан сий деш яш йолу турнирехь, дуьненан Кубкехь 2-гӀа меттиг а яккхира, Европан чемпионатан борзан медаль а яккхира. 1999 шарахь иза хилира 76 кг кхаччалц йозаллин категорехь Российн а, Европан а, дуьненан а чемпион. 2000 шарахь 85 кг кхаччалц йозаллин категорехь цо беккхира 3-гӀа толам Российн чемпионатехь а, 2-гӀа — Европан чемпионатехь а.